laion/Wikipedia-Exotic huggingface dataset:
სცინტილატორი

სცინტილატორები არიან გამჭვირვალე სხეულები, რომლებშიც იონიზაცია იწვევს თვალით ხილვადი სინათლის (ასევე შესაძლოა ულტრაიისფერი სინათლის) გამოსხივებას. როდესაც სცინტილატორს მოხვდება დიდი ენერგიის მქონე α, β ან γ ნაწილაკი, იგი გამოიწვევს სცინტილატორის კრისტალური სტრუქტურიდან ელექტრონის ამოგდებას, რომელიც თავისმხრივ იწყებს სცინტილატორსში ენერგიის მილევამდე მოძრაობას, ეს ელექტრონი მთელი თავისი მოძრაობის ტრაექტორიაზე განიცდის სცინტილატორის სხვა ატომების ელექტონებთან დაჯახებებს, რის შედეგადაც ნაწილი ენერგიისა სხვა ელექტრონებსაც გადაეცემათ, რომელთაც ასევე შესაძლებელია დატოვონ საკუთარი ადგილი, რაც იწვევს ატომთა იონიზაციას. იონიზაციის პროცესს მყისიერად მოჰყვება რეკომბინაცია, რისი შედეგიც არის სინათლის გამოსხივება. მთელი ეს პროცესი შეიმჩნევა , როგორც ხანმოკლე სინათლის გამონათება, რომლის ინტენსიურობა დამოკიდებულია იონიზაციის გამომწვევი გამოსხივების სახეობაზე. საკმარისად დიდი ენერგიის მქონე α, β ან γ ნაწილკის დროს სცინტილატორის მიერ გამონათებული სინათლის ინტენსიურობა პროპორციულია ამ ნაწილაკის ენერგიისა. პრაქტიკულად არსებობს 3 ტიპის სცინტილატორები: კრისტალები: NaJ, CsJ, CaF2, ZnS პლასტმასი: Ne102, Ne105, Ne..., Pilot U, Pilot F,... თხევადი: Ne213,... (თან ერთვის სპეციალური ელემენტები)
საკერავი მანქანა

საკერავი მანქანა — ქსოვილის ნაწარმის ნაჭრების ერთმანეთთან მიერთების, მიმაგრებისა და დამუშავების პროცესების შესრულების ტექნიკური მოწყობილობა. საკერავი მანქანები გამოიგონეს პირველი ინდუსტრიული რევოლუციის პერიოდში ტანსაცმლის სამკერვალო ფაბრიკებში ხელით შესასრულებელი სამუშაოს მოცულობის შესამცირებლად. პირველი საკერავი მანქანის მოგონებას მიაწერენ ინგლისელ თომას სეინტს 1790 წელს. მას შემდეგ საკერავი მანქანები მნიშვნელოვნად დაიხვეწა, რამაც შესაძლებელი გახადა ქსოვილისა და ტანსაცმლის მრეწველობის პროდუქტიულობისა და წარმადობის მნიშვნელოვნად გაუმჯობესება. საკერავი მანქანები, ისტორიული დრამატული ლიტერატურა სმითსონირ ინსტიტუტის ბიბლიოთეკა ძველი საკერავი მანქანები და მათი მუშობის პრინციპი - გამოსახულებებით. დაარქივებული 2011-02-26 საიტზე Wayback Machine. ვიკისაწყობში არის გვერდი თემაზე: Sewing machine
ბასილისკო

ბასილისკო (ლათ. regulus; ბერძ. βασιλίσκος — პატარა მეფე) — მითოლოგიაში არსება მამლის თავით, ბაყაყის თვალებითა და ტანით და გველის კუდით. (თუმცა ხშირად ითვლება, რომ მასში დომინერებს გველის ნაწილი). ბასილისკოები რამდენიმეჯერ ნახსენებია ბიბლიაში. შუა საუკუნეებში მათ რეალურ ცხოველებად თვლიდნენ. ასევე ითვლება, რომ ამ არსებებს ჰქონდათ შხამიანი სუნთქვა და კლანჭები, ასევე არსებობდა ვარაუდი, რომ ბასილისკოს თვალებში ჩახედვა ჩამხედს აქვავებდა. ბასილისკოს ტრადიციულად კლავდა მხოლოდ მამლის ყივილი. ასევე გველკუდა არსება ითვლება გველთა მეუფედ. მითოლოგიური ენციკლოპედია დაარქივებული 2012-06-14 საიტზე Wayback Machine. ვიკისაწყობში არის გვერდი თემაზე: ბასილისკო
მსოფლიოს გუნდური ჩემპიონატი ჭადრაკში ქალთა შორის

მსოფლიოს გუნდური ჩემპიონატი ჭადრაკში ქალთა შორის 2006 წელს ფიდემ როგორც იქნა გადაწყვიტა ჩაეტარებინა მსოფლიოს გუნდური ჩემპიონატი ქალთა შორის. მიღებული იქნა გადაწყვეტილება ჩატარებულიყო პირველი ასეთი ტურნირი რუსეთის ქალაქ ეკატერინბურგში. მონაწილეებად მოწვეულ იქნენ ბოლო ოლიმპიადის და კონტინენტური პირველობების გამარჯვებული და პრიზიორი გუნდები. გუნდები ოთხ დაფაზე ხვდებოდნენ ერთმანეთს და ჰყავდათ კიდევ ერთი სათადარიგო მოთამაშე. ჩათვლა ხდებოდა გუნდური (მოგება-2, ფრე -1 და წაგება - 0 ქულა) ქულების გათვალისწინებით. მთავარ ფავორიტებად ითვლებოდნენ ოთხგზის ოლიმპიური ჩემპიონები, ჩინელები, ბოლო ოლიმპიადების ჩემპიონები, უკრაინის და საქართველოს გუნდები, აგრეთვე რუსეთის და ბოლო ევროპის ჩემპიონის, პოლონეთის ნაკრებები. საქართველოს ნაკრები ოთხჯერ მონაწილეობდა მსოფლიოს ჩემპიონატებში და მხოლოდ მესამე ჩემპიონატში მოახერხეს სამეულში შესვლა.
მაიკლ ვარტანი

მაიკლ ს. ვარტანი (დ. 27 ნოემბერი, 1968) — ფრანგი-ამერიკელი ტელე და კინო მსახიობი, ცნობილია თავისი როლით სერიალში „ჯაშუში“. მაიკლი დაიბადა ბულონ-ბიანკურში, ო-დე-სენი, საფრანგეთი, დორის და ედი ვარტანების ოჯახში. დედა დორის ვარტანი მხატვარი იყო, ხოლო მამა ედი ვარტანი კი — მუსიკოსი. 1988 — Black Leather Jacket 1991 — Un homme et deux femmes 1992 — Stringer 1992 — Promenades d'été 1993 — Fiorile 1995 — ყველაფრისთვის მადლობელი ჯული ნიუმარი 1996 — The Pallbearer 1997 — Touch Me 1997 — Friends 1997 — The Myth of Fingerprints 1998 — The Curve 1999 — Never Been Kissed 2000 — The Next Best Thing 2000 — Sand 2000 — Ally McBeal 2001 — The Mists of Avalon 2001—2006 — ჯაშუში / Alias 2002 — One Hour Photo 2005 — Monster-in-Law 2007 — Rogue 2007 — Big Shots 2008 — Jolene 2009 — Hawthorne 2009 — Demoted 2010 — High School 2011 — Colombiana 2014 — ბეიტსის მოტელი / Bates Motel მაიკლ ვარტანი კინოფილმების ინტერნეტ-მონაცემთა ბაზაში
ჯენსენ ეკლსი

ჯენსენ როზ ეკლსი (ინგლ. Jensen Ackles; დ. 1 მარტი 1978) — ამერიკელი ტელევიზიისა და კინოს მსახიობი. პოპულარული გახდა ცნობილი სატელევიზიო სერიალით ჩვენი ცხოვრების დღეები (Days of our Lives). მისი მონაწილეობით აღსანიშნავი სერიალებია: შავი ანგელოზი, სმოლვილი და CW-ს სახელგანთქმული ზებუნებრივი, სადაც იგი დინ ვინჩესტერს განასახიერებს და ჯარედ პადალეკისთან ერთად თამაშობს. დაიბადა ტეხასის შტატის ქალაქ დალასში. მამა, ალან როჯერ ეკლსი, მსახიობია. დედა, დონა ჯოან (ნი შაფერი) კი დიასახლისი. ჰყავს 3 წლის ძმა, ჯოშუა და შვიდი წლის და, მაკენზი. მსახიობი ინგლისელების, ირლანდიელებისა და შოტლანდიელების შთამომავალია. თავდაპირველად ტეხასის ტექნიკურ უნივერსიტეტში ჯენსენს სპორტული მედიცინის შესწავლა სურდა, რათა ფიზიოთერაპერტი გამხდარიყო, თუმცა ლოს ანჯელესში გადასვლის შემდგომ სამსახიობო კარიერა წამოიწყო . 1996 წლიდან ჯენსენმა სამსახიობო კარიერაზე დაიწყო ფიქრი. მან ითამაშა რამდენიმე უმნიშვნელო როლი სერიალებში: მისტერ როუდსი, Sweet Valley High და სიბილი, სანამ 1997 წელს შეუერთდებოდა NBC-ს საპნის ოპერას - ჩვენი ცხოვრების დღეები, როგორც პერსონაჟი ერიკ ბრედი. 1998 წ. ჯენსენი დააჯილდოვა Soap Opera Digest Awards-მა, როგორც საუკეთესო დებიუტანტი მამაკაცი. იგი სამჯერ (1998, 1999, 2000) იყო ნომინირებული Daytime Emmy Awards დაჯილდოებაზე, როგორც გამორჩეული ახალგაზრდა მსახიობი მამაკაცი დრამა ჟანრის სერიებში. 2000 წელს ეკლსი გამოეყო სერიალს ჩვენი ცხოვრების დღეები და გამოჩნდა მინი-სერიალში ქერა, რომელიც მერლინ მონროს ცხოვრებაზე გადაიღეს. ამის შემდგომ, ჯენსენი მოსინჯეს კლარკ კენტის როლზე სერიალისთვის სმოლვილი, თუმცა ეს როლი მის მაგივრად მსახიობ ტომ უელინგს ერგო. სამაგიეროდ ეკლსი გამოჩნდა ჯეიმზ კემერონის სატ. სერიალში შავი ანგელოზი, თავდაპირველად როგორც პერსონაჟი - ბენ/X5-493, რომელიც სერიული მკვლელი და მთავარი გმირის - მაქს/X5-452 (ჯესიკა ალბა) ”ძმაა”. მიუხედავად იმისა, რომ ეს პერსონაჟი დაიღუპა, ეკლსი სერიალის მეორე სეზონში გამოჩნდა, როგორც ბენის კლონი - ალეკ/X5-494 და ამ როლზე შემორჩა სერიალის დასრულებამდე (2002). ამის შემდგომ, ეკლსი გამოჩნდა WB-ის ჩვენი იმედების ზაფხულის უკანასკნელ სეზონში, როგორც სი-ჯეი, ჯენ ლინდლის სიყვარულის ახალი ობიექტი. 2003 წელს იგი ფოქსის ჩავარდნილი და გაუშუქებელი სერიალის, Still Life, რამდენიმე ეპიზოდში გადაიღეს. 2004 წელს გამოჩნდა ფილმში The Plight of Clownana, როგორც მეორეხარისხოვანი პერსონაჟი. ეკლსს ასევე შესთავაზეს განესახიერებინა ელიზა დუშკუს შეყვარებული Tru Calling-ის („მკვდართაგან დაბრუნება“) მეორე სეზონში, თუმცა მსახიობმა როლზე უარი განაცხადა. სამაგიეროდ, ამ ამერიკული სატელევიზიო პროგრამის პროდიუსერმა მის პერსონაჟს სახელი შეუცვალა და ”ჯენსენი” უწოდა, ვინაიდან ეკლსის სახელი მოეწონა. 2004 წ. ჯენსენი დაბრუნდა ვანკუვერიში (სადაც მიმდინარეობდა შავი ანგელოზის გადაღებები) და შეუერთდა სერიალს სახ. სმოლვილი, როგორც საფეხბურთო გუნდის მწვრთნელის ასისტენტი ჯეისონ ტიგი. 2005 წელს ეკლსმა მიიღო მთავარი როლი ფილმში Devour, სადაც აგრეთვე თამაშობს ჯენსენის ნამდვილი მამა, ალან ეკლსი. მას ფილმშიც ჯენსენის პერსონაჟის, ჯეიკ გრეის, მამის როლი ერგო. ჯენსენ ეკლსი კინოფილმების ინტერნეტ-მონაცემთა ბაზაში allmovie.com ჯენსენ ეკლსი დაარქივებული 2009-08-01 საიტზე Wayback Machine. TV.com ჯენსენ ეკლსი დაარქივებული 2009-05-21 საიტზე Wayback Machine. ჯენსენ ეკლსი დინ ვინჩესტერის როლში. CW ოფიციალური საიტი დაარქივებული 2014-08-17 საიტზე Wayback Machine.
დინამო კიევი (საფეხბურთო კლუბი)

დინამო (უკრ. ФК Динамо Київ) — უკრაინის საფეხბურთო კლუბი ქალაქ კიევიდან. დაარსდა 1927 წელს, შექმნის ინიციატორები იყვნენ სერგეი ბარმინსკი და ნიკოლაი ხანიკოვი. ასპარეზობს უკრაინის პრემიერლიგაში. საშინაო მატჩებს ატარებს კიევის ოლიმპიური სტადიონზე, რომელიც 70 050 მაყურებელს იტევს. ის ერთ-ერთია იმ ორი კლუბიდან (მოსკოვის „დინამოსთან“ ერთად), რომელსაც სსრკ-ის ყველა ჩემპიონატში აქვს მონაწილეობა მიღებული. პირველი ოფიციალური მატჩი გაიმართა 1928 წლის 17 ივლისს, ოდესის „დინამოს“ წინააღმდეგ. მატჩი ფრედ ანგარიშით 2:2 დასრულდა. თასების მფლობელთა თასი: 2 1975, 1986 უეფა-ს სუპერ თასი: 1 1975 უკრაინის ჩემპიონატი: 16 (რეკორდი) 1993, 1994, 1995, 1996, 1997, 1998, 1999, 2000, 2001, 2003, 2004, 2007, 2009, 2015, 2016, 2021 უკრაინის თსი: 13 (რეკორდი) 1993, 1996, 1998, 1999, 2000, 2003, 2005, 2006, 2007, 2014, 2015, 2020, 2021 უკრაინის სუპერთასი: 9 2004, 2006, 2007, 2009, 2011, 2016, 2018, 2019, 2020 სსრკ-ის ჩემპიონატი: 13 (რეკორდი) 1961, 1966, 1967, 1968, 1971, 1974, 1975, 1977, 1980, 1981, 1985, 1986, 1990 სსრკ-ის თასი: 9 1954, 1964, 1966, 1974, 1978, 1982, 1985, 1987, 1990 სსრკ-ის სუპერთასი: 3 (რეკორდი) 1980, 1985, 1986 სანტიაგო ბერნაბეუს თასი: 1 1986 თანამეგობრობის თასი: 4 1996, 1997, 1998, 2002 უკრაინის ჩემპიონატში სხვა – ნაციონალური სუპერთასი სხვა – ეროვნული სუპერთასი ოფიციალური საიტი დინამო კიევი Twitter-ზე კლუბის პროფილი Soccerway-ზე კლუბის პროფილი Transfermarket-ზე
ტიუდორები

ტიუდორების დინასტია (ინგლ. Tudor dynasty) — უელსური წარმოშობის სამეფო დინასტია ინგლისში, რომელიც მართავდა ინგლისს და ირლანდიას 1485-1603 წლებში. ტიუდორთა დინასტიას სათავე დაუდო ოუენ ტიუდორმა, რომელიც თავის მხრივ ედნიფედ ფიჩანისა და კატრინ დე ვალუას შთამომავალი იყო. ოუენ ტიუდორი გვინედის სამეფოს სენეშალი იყო ლიველინ დიდის მეფობის დროს. ტიუდორებმა მოგვიანებით რიჩმონდის გრაფის ტიტული მიიღეს და ვარდების ომში გამარჯვების შემდგომ სამეფო ტახტს დაეუფლენ. დინასტიის დამაარსებელია ჰენრი VII (1485-1509 წწ.), სხვა წარმომადგენლები არიან: ჰენრი VIII (1509-1547 წწ.), ედუარდ VI (1547-1553 წწ.), მარიამ I (1553-1558 წწ.) და ელისაბედ I (1558-1603 წწ.) დინასტიამ არსებობა შეწყვიტა ელისაბედ I-ის გარდაცვალების შემდგომ და ინგლისის ტახტზე სტიუარტები ავიდნენ. მარიამ I-ის გარდა ტიუდორები ატარებდნენ თავადაზნაურობისათვის სასარგებლო პოლიტიკას (რეფორმაცია). მათი მართველობა აბსლუტისტური მმართველობისა იყო, მაგრამ უკვე ელისაბედ I-ის მეფობის ბოლო წლებში პარლამენტმა დაიწყო ბრძოლა მეფის ხელისუფლების შეზღუდვისათვის. ბრძოლა განსაკუთრებით გამწვავდა სტიუარტების დროს. ჰენრი VII (1485-1509) ჰენრი VIII(1509-1547) ედუარდ VI(1547-1553) ლედი ჯეინ გრეი(1553) მერი I(1553-1558) ელისაბედ I(1558-1603) ქართული საბჭოთა ენციკლოპედია, ტ. 9, თბ., 1985. — გვ. 729. ↑ http://www.britannica.com/EBchecked/topic/608456/House-of-Tudor House of Tudor. (2010). In Encyclopædia Britannica. Retrieved 6 March 2010, from Encyclopædia Britannica Online ვიკისაწყობში არის გვერდი თემაზე: ტიუდორები
იონი

იონები (ძვ. ბერძნ. ἰόν [i̯oːn] — „მოსიარულე“) — ელექტრულად დამუხტული ატომები ან ატომთა ჯგუფები (მოლეკულები, რადიკალები და სხვა), რომლებიც წარმოიქმნება მათ მიერ ელექტრონების (ან სხვადასხვა დამუხტული ნაწილაკის) დაკარგვის ან შეძენის შედეგად. მაიკლ ფარადეიმ 1834 წელს, როდესაც იკვლევდა მჟავების, ტუტეებისა და მარილების წყალხსნარებზე ელექტრული დენის მოქმედებას, დაუშვა, რომ ასეთი წყალხსნარების ელექტროგამტარობა განპირობებულია იონების მოძრაობით. დადებითად დამუხტულ იონებს, რომლებიც ხსნარებში უარყოფითი პოლუსისაკენ (კათოდისაკენ) მოძრაობენ, ფარადეიმ კათიონები უწოდა, ხოლო უარყოფითად დამუხტულებს, რომლებიც დადებითი პოლუსისაკენ (ანოდისაკენ) მოძრაობენ, — ანიონები. ამის შესაბამისად იონების მუხტის ნიშანი ან დადებითია, ან უარყოფითი, მუხტის სიდიდე დამოკიდებულია ატომის მიერ დაკარგული ან შეძენილი ელექტრონების რაოდენობაზე. მაგ., Na+, Ca+, Al3+, Cl−, SO42−. იონები გვხვდება ნივთიერების ყველა აგრეგატულ მდგომარეობაში — აირებში, სითხეებში, კრისტალებში. ქართული საბჭოთა ენციკლოპედია, ტ. 5, თბ., 1980. — გვ. 196.
ჰენრი VII

ჰენრი VII (ინგლ. Henry VII; დ. 28 იანვარი, 1457, პემბროკის ციხესიმაგრე, უელსი — გ. 21 აპრილი, 1509, ლონდონი) — ინგლისის მეფე და ირლანდიის ლორდი 1485–1509 წლებში. პირველი ტიუდორი მეფე ინგლისის ტახტზე. ჰენრისა და ელისაბედ ტიუდორს ჰყავდათ რვა შვილი: ნ. გიოშვილი, ქართული საბჭოთა ენციკლოპედია, ტ. 11, თბ., 1987. — გვ. 625.
Omniweb

ომნივები (OmniWeb) — ომნი ჯგუფის მიერ დამუშავებული ინტერნეტ ბრაუზერი მაკ ოს X ოპერაციული სისტემისთვის. ომნივები თავდაპირველად ლაითჰაუზ დიზაინმა ნექსტსტეპ პლატფორმისთვის გამოუშვა 1995 წლის 17 მარტს. თუმცა ნექსტსტეპი მალევე ოპენსტეპში, ხოლო შემდეგ კი მაკ ოს X-ში გადაიზარდა და ომნივები სათანადოდ ამ პლატფორმებისთვის განახლდა. მცირე პერიოდის განმავლობაში ომნივები ვინდოუსისთვისაც იყო მისაწვდომი იელოუბოქსის მეშვეობით. სან მაიკროსისტემსის მიერ ლაითჰაუზ დიზაინის შესყიდვის შემდეგ ომნი ჯგუფი 2.5 ვერსიიდან დაწყებული ბრაუზერს თავად უშვებს. ვერსია 4.0-დან ომნივები მხოლოდ მაკ ოს X პლატფორმისთვის გამოდის. ყველაზე ინოვატორული გამოგონება ომნივებში თავის დროზე იყო პოპ-აპ ფანჯრების დაბლოკვა. ეს ინოვაცია სხვა ბრაუზერებმაც სწრაფად აიტაცეს. ომნივები დამუშავებულია კოკოას (აპი) გამოყენებით, რომელიც მაკ ოს X-ის შესაძლებლობების სრულად გამოყენების საშუალებას იძლევა. ის ასევე იყენებს ქუარცს მკვეთრი სურათებისა და მკაფიო ტექსტის გამოსახულების მისაღებად, მას ასევე შეუძლია რამდენიმე პროცესორით იმუშაოს და ასევე რამდენიმე ფანჯრის ერთ ინტერფეისში უჯრებისა და ტაბების მეშვეობით განთავსება. ომნივების საიტი ↑ (Omni Group)
სს (მრავალმნიშვნელოვანი)

აბრევიატურა „სს“ შეიძლება აღნიშნავდეს: სააქციო საზოგადოება - სამეწარმეო საზოგადოება, აქციებად დაყოფილი საწესდებო კაპიტალით. „სს“, „შუცშტაფელი“ — 1934-1945 წწ დამოუკიდებელი, პარამილიტარისტული ორგანიზიაცია ნაცისტური პარტიის შემადგენლობაში;
ქალთა XI საჭადრაკო ოლიმპიადა

18 ნოემბერი - 5 დეკემბერი 1984. სალონიკი, საბერძნეთი სალონიკში 50 ქვეყნის ნაკრები შეიკრიბა. სსრ კავშირის გუნდში ამჯერად ნანა ალექსანდრიამ და ნანა იოსელიანმა ადგილები ირინა ლევიტინას და ლიდია სემიონოვას დაუთმეს. ახალგაზრდული და საკმაოდ საინტერესო გუნდი ჰყავდათ ბულგარელებს. კარგად გამოიყურებოდნენ რუმინელები, უნგრელები, პოლონელები და გერმანელები, რომელთაც ყოფილი ჩეხი მოჭადრაკე ვოკრჟლოვა დაემატათ. ქალთა ჭადრაკი საკმაოდ გაახალგაზრდავდა და ვეტერანები უკვე ვეღრ უწყობდნენ ფეხს ახალგაზრდებს. ასე მაგალითად იუგოსლავიის და ნიდერლანდებიის გუნდებს თავკაცობდნენ მილუნკა ლაზარევიჩი და ალექსანდრა ვან დერ მიიე, მაგრამ მათ მხოლოდ 50 პროცენტიანი შედეგი აჩვენეს. ცალკეული ძლიერი მოჭადრაკეები იყვნენ სხვადასხვა გუნდებშიც, მაგრამ მათმა გარჯამ გუნდს ვერ უშველა. მაგალითად ტატიანა ლემაჩკო შვეიცარიის და პია კრამლინგი შვედეთის გუნდებში. ლემაჩკომ +6-ით, ხოლო კრამლინგმა +8-ით დაამთავრეს ოლიმპიადა, მაგრამ მათი გუნდები მაინც ათეულს მიღმა აღმოჩდნენ. ბრძოლა კი არ ყოფილა. თანაბრად დაკომპლექტებულმა სსრ კავშირის ნაკრებმა უპრობლემოდ დაიკავა პირველი ადგილი. უფრო საინტერესო გამოდგა ბრძოლა საპრიზო ადგილებისათვის, რომლისათვისაც ერთბაშად ექვსი გუნდი იბრძოდა. საბოლოოდ ბედმა ბულგარელებს და რუმინელებს გაუღიმა. ძლიერი გუნდების მოჭადრაკეები ხშირ შემთხვევაში გუნდური ინტერესებიდან გამომდინარე საკუთარ ინდივიდუალურ შედეგზე არ ფიქრობდნენ და ამიტომაც გამოჩნდნენ ცალკეულ დაფებზე გამარჯვებულთა შორის ამდენი არასაჭადრაკო ქვეყნის წარმომადგენლები. 23,5 ქულა 11. ნიდერლანდები, 12. შვეიცარია, 13. აშშ, 14. კუბა 23 ქულა 15. შვედეთი 22,5 ქულა 16. ინდოეთი 22 ქულა 17. კანადა, 18. საფრანგეთი, 19. ბრაზილია, 20. შოტლანდია, 21. პორტუგალია, 21,5 ქულა 22. კოლუმბია, 23. უელსი, 24. დანია, 25. დომინიკელთა რესპუბლიკა, 26. ნორვეგია, 21 ქულა 27. საბერძნეთი, 28. ისლანდია, 29. იტალია, 30. ავსტრია, 31. ფინეთი, 32. მალაიზია 20,5 ქულა 33. ინდონეზია, 34. ავსტრალია, 35. არგენტინა, 36. საბერძნეთი-2, 37. ბელგია, 38. ირლანდია, 39. მექსიკა 20 ქულა 40. ახალი ზელანდია 19,5 ქულა 41. იაპონია, 42. თურქეთი, 43. ერაყი 18,5 ქულა 44. ეგვიპტე, 45 გვატემალა 16,5 ქულა 46. არაბთა გაერთიანებული საამიროები 15,5 ქულა 47. ჰონგ-კონგი 15 ქულა 48. ტრინიდადი და ტობაგო 10 ქულა 49. იამაიკა 8,5 ქულა 50. ზიმბაბვე 3,5 ქულა 51. აშშ-ის ვირჯინის კუნძულები  ბულგარეთი მარგარიტა ვოისკა 8,5 (+7=3-2), რუმიანა გოგჩევა 5 (+3=4-2), პავლინა ჩილინგაროვა 8,5 (+5=7-0), სტეფკა სავოვა 5,5 (+4=3-2).  რუმინეთი მარგარეტა მურეშნი 7,5 (+2=11-0), ელიზაბეტა პოლიქრონიადე 9 (+6=6-1), დანიელა ნუცუ 9,5 (+8=3-3), გაბრიელა სტანჩუ 1 (+0=2-0). თენგიზ გიორგაძე. ქართული ჭადრაკის მატიანე. თბილისი, ,,განათლება’’ 1995. Шахматы. Энциклопедический словарь. Москва. изд. ,,Советская Энциклопедия’’ 1990 შედეგები
ორბოძალი

ორბოძალი — მთა საქართველოში, შიდა ქართლის მხარეში. მდებარეობს მდინარეების მეჯუდისა და პატარა ლიახვის წყალგამყოფ სამების ქედზე. სიმაღლე ზღვის დონიდან 1953 მ. აგებულია ზედაცარცული თიხაფიქლებითა და ქვიშაქვებით, სამხრეთ და დასავლეთ კალთა ციცაბოა, დანარჩენი — დამრეცი, შემოსილია მეორეული სუბალპური მდელოთი. უკლება დ., ქართული საბჭოთა ენციკლოპედია, ტ. 7, თბ., 1984. — გვ. 560-561.
პორტუ (საფეხბურთო კლუბი)

პორტუ (პორტ. Futebol Clube do Porto) — პორტუგალიის ამავე სახელწოდების ქალაქის საფეხბურთო კლუბი. 1990-იანი წლების დასაწყისში გამოაცხადეს, რომ კლუბი „პორტუ“ 1893 წელს დააარსა ღვინით მოვაჭრე ანტონიუ ნიკოლაუ დე ალმეიდამ, ინგლისში პირველი ვიზიტის დროს ფეხბურთის გაცნობის შემდეგ. კლუბის საშინაო მოედანია „ესტადიუ დუ დრაგაუ“, რომელიც 2003 წელს აშენდა ევროპის ჩემპიონატისთვის. „პორტუ“ ლისაბონურ კლუბებთან — ბენფიკასთან და სპორტინგთან ერთად ქმნის პორტუგალიურ „დიდ სამეულს“ (პორტ. Três Grandes). Primeira Liga: 30 1934–35, 1938–39, 1939–40, 1955–56, 1958–59, 1977–78, 1978–79, 1984–85, 1985–86, 1987–88, 1989–90, 1991–92, 1992–93, 1994–95, 1995–96, 1996–97, 1997–98, 1998–99, 2002–03, 2003–04, 2005–06, 2006–07, 2007–08, 2008–09, 2010–11, 2011–12, 2012–13, 2017–18, 2019–20, 2021–22 Taça de Portugal: 19 1955–56, 1957–58, 1967–68, 1976–77, 1983–84, 1987–88, 1990–91, 1993–94, 1997–98, 1999–2000, 2000–01, 2002–03, 2005–06, 2008–09, 2009–10, 2010–11, 2019–20, 2021-22, 2022-23 Supertaça de Portugal: 22 (record) 1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013, 2018, 2020 Campeonato de Portugal: 4 (shared record)[g] 1921–22, 1924–25, 1931–32, 1936–37 ევროპის ჩემპიონთა თასი / უეფა-ს ჩემპიონთა ლიგა: 2 (პორტუგალიური რეკორდი საერთო ბენფიკასთან) 1986–87, 2003–04 უეფა-ს თასი / უეფა-ს ევროპა ლიგა: 2 (Portuguese record) 2002–03, 2010–11 უეფა-ს სუპერთასი: 1 (Portuguese record) 1987 საკონინენტთაშორისო თასი: 2 (Portuguese record) 1987, 2004 ვიკისაწყობში არის გვერდი თემაზე: პორტუ (საფეხბურთო კლუბი) ოფიციალური საიტი (პორტუგალიური) (ინგლისური) Club page at Primeira Liga (პორტუგალიური) Club page at UEFA
ორგანი (სამხედრო)

ორგანი — მრავალლულიანი ქვემეხი, რომელსაც იყენებდნენ სხვადასხვა არმიაში XVI საუკუნისა და XVII საუკუნის დასაწყისში. სახელწოდება ორგანი წარმოიშვა სასულე მუსიკალური ინსტრუმენტ ორგანთან ორგანის გარეგნული მსგავსების გამო. ორგანს განსაკუთრებულ ლილვზე ან ჩარჩოებზე რამდენიმე რიგად დამაგრებული 6-იდან 24-მდე და მეტი ლულა ჰქონდა (თოფები, პატარა მორტირები, მცირე კალიბრის ქვემეხები). ლულის ფალიები ყოველ რიგში საერთო ღარით ერთდებოდა, რაც შესაძლებელს ხდიდა ერთდროულ გასროლას. მას შემდეგ, რაც ფინთიხი გამოიგონეს ორგანი ხმარებიდან გამოვიდა. ქართული საბჭოთა ენციკლოპედია, ტ. 7, თბ., 1984. — გვ. 561.
ორგვარადმსუნთქავნი

ორგვარადმსუნთქავნი (ლათ. Dipnoi) — იმ თევზების ქვეკლასი, რომლებიც სუნთქავენ როგორც ლაყუჩებით, ისე ფილტვებით. აქვთ 2 მ-მდე სიგრძის წაგრძელებული და გვერდებიდან შებრტყელებული ან მომრგვალებული სხეული, ქალასთან შეზრდილი ზედა ყბა (ავტოსტილია), ქორდა (მთელი სიცოცხლის განმავლობაში) და შინაგანი ნესტოები — ქოანები. წინა გული ნაწილობრივ გამოყოფილია მარჯვენა და მარცხენა ნაწილებად. აქვთ ფილტვური სისხლის მიმოქცევა. ქვეკლასში 12 ოჯახია, რომელთაგან 9 ნამარხია, 3 — თანამედროვე. Ceratodidae-ს 1 სახეობა — ნეოცერატოდი — გავრცელებულია ავსტრალიაში, Lepidosirenidae-ს გვარის 1 სახეობა — ლეპიდოსირენი — სამხრეთ ამერიკაში, Protopteridae -ს გვარის 3 სახეობა — პროტოპტერუსები — ცენტრალურ აფრიკაში. ორგვარადმსუნთქავნი მტკნარი წყლის თევზებია. იკვებებიან უხერხემლოებით, თევზებით, ამფიბიებით, ლეპიდოსირენი და პროტოპტერუსი მშრალ პერიოდში ძილს ეძლევიან. აქვთ სარეწაო მნიშვნელობა. ნეოცერატოდის ჭერა აკრძალულია. ნამარხი ნაშთები ცნობილია დევონური დროიდან. ქართული საბჭოთა ენციკლოპედია, ტ. 7, თბ., 1984. — გვ. 564-565.
ანტიპაპების სია

ანტიპაპი — ტერმინი კათოლიკურ ეკლესიაში, გამოიყენება იმ ადამიანის აღმნიშვნელად, რომელმაც მიითვისა პაპის წოდება. ტრადიციის თანახმად, პირველად III საუკუნეში გვხვდება ეს ტერმინი და ის ჰიპოლიტუსს მიაწერეს. ბოლოს ფელიქს V (1440—1449 წწ). ყველაზე რთული სიტუაცია შეიქმნა მაშინ როდესაც სხვადასხვა ქვეყნები აღიარებდნენ ჯერ ორ პაპს, შემდეგ კი სამს (რომი, ავინიონი, პიზა). ეს დიდი განხეთქილება დაიწყო XIV საუკუნის ბოლოდან და XV საუკუნის შუა ხანებამდე გაგრძელდა. აღსანიშნავია რომ ფელიქსს V ანტიპაპის ჩათვლით ყველა ანტიპაპი შედიოდა რომის პაპების ნუსხაში (Annuario pontifico) შესაბამისი აღმნიშვნელით. რომის პაპების სია პაპი Kelly, J.N.D, "The Oxford Dictionary of Popes," Oxford University Press, USA (1 June 1986), ISBN 0-19-213964-9 Raspail, Jean, "L'Anneau du pêcheur," Paris: Albin Michel, 1994. 403 p. ISBN 2-226-07590-9 Bavoux, Gérard, "Le Porteur de lumière," Paris: Pygmalion, 1996. 329 pp ISBN 2-85704-488-7 Catholic Encyclopedia: Antipope Encyclopaedia Britannica: Antipope The Pope Encyclopaedia: Antipope
მიხეილ I (ანტიპაპი)

დეივიდ ალენ ბოუდენი (David Allen Bawden; დ. 22 სექტემბერი, 1959) — არჩეულია პაპი მიხეილ I 1990 წელს მცირერიცხოვანი ამერიკელი კონკლავისტების მიერ.
პეტრე II (ანტიპაპი)

პეტრე II (საერო სახელი მანუელ ალონსო კორალი (Manuel Alonso Corral; დ. 22 ნოემბერი, 1934 — გ. 15 ივლისი, 2011) — ანტი-პაპი. პალმარის კათოლიკური ეკლესიის ლიდერი. ანტიპაპი 2005-2011 წლებში.
გაგრა (საფეხბურთო კლუბი)

საფეხბურთო კლუბი გაგრა — საფეხბურთო კლუბი ქალაქ თბილისში, საქართველოს თასის გამარჯვებული 2011 და 2020 წლებში. 2003–04 წლებში გუნდი, რომელიც შემდეგ გაგრის სახელით გამოვიდა, ჭაბუკთა ლიგაში ასპარეზობდა ლოკომოტივის სახელით. კლუბი 1985–86 წლებში დაბადებული ახალგაზრდებით იყო დაკომპლექტებული. სწორედ ამ წელს უეფამ პირველად ჩაატარა ჭაბუკთა ლიგა საქართველოში და კლუბმა გამოსვლა ჩემპიონობით დაასრულა. საფეხბურთო კლუბ გაგრის ჩამოყალიბების იდეა უკვე არსებობდა. იდეა ეკუთვნოდა უკრაინაში მოღვაწე ქართველ ბიზნესმენ ბესო ჩიხრაძეს. 2004 წელს, ივლისში დღის წესრიგში დადგა კლუბის სახელწოდების საკითხი. გუნდს დაერქვა გაგრა, რადგან პრეზიდენტი ბესო ჩიხრაძე წარმოშობით გაგრიდან იყო. პირველ ლიგაში გაგრა ცხრილის ზედა ნაწილში დამკვიდრდა, მაგრამ უმაღლესში გადასვლას ვერ ახერხებდა. 2007 წელს გაგრა ფლეი-ოფში დამარცხდა საჩხერის ჩიხურასთან, 2008 წელს – ცხინვალის სპარტაკთან, მაგრამ გამომდინარე იქიდან, რომ პირველი ლიგის გამარჯვებულ „ჭიათურას“ არ აღმოაჩნდა მყარი ფინასური გარანტიები, მის ნაცვლად უმაღლეს ლიგაში გაგრა გადავიდა. გუნდმა პირველივე მატჩი სენსაციით დაიწყო, მან მოქმედი ჩემპიონი თბილისის დინამო დაამარცხა. გაგრამ უმაღლეს ლიგაში ორი სეზონი გაატარა და შემდეგ პირველ ლიგაში დაქვეითდა. 2011 წლის სეზონი გუნდმა კარგად ჩაატარა, მოიგო პირველი ლიგა და გახდა საქართველოს თასის გამარჯვებული, დაამარცხა რა ფინალში „ტორპედო ქუთაისი“. გაგრა გაგრა 2020 წლის სეზონში „გაგრა“ მეორედ დაეუფლა დავით ყიფიანის სახელობის თასს: გათამაშების 1/16 ფინალში 4-0 დაამარცხდა ფოთის კოლხეთი-1913, შემდეგ — 1-0 ბათუმის დინამო, მომდევნო ეტაპებზე კი პენალტების სერიაში სძლია გორის დილას, საბურთალოს და სამგურალს. საქართველოს თასის გამარჯვებულმა „გაგრამ“ 2011-12 წ. უეფა-ს ევროპა ლიგის გათამაშებაზე მონაწილეობის უფლება მოიპოვა. მეორე საკვალიფიკაციო ეტაპზე მას მეტოქედ კვიპროსის ანორთოსისი ერგო, რომელთანაც ორი მატჩის ჯამში 2-3 დამარცხდა. 2020 წელს თასის მოგების შედეგად გუნდი უეფას კონფერენს ლიგის სადებიუტო 2021-22 წწ.სეზონში გამოვა. საქართველოს თასის მფლობელი: 2010-11 და 2020. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. პრეზიდენტი - ბესო ჩიხრაძე დირექტორი - გოდერძი ჩიხრაძე პრესატაშე - მიხეილ აფხაზავა ბუღალტერი - თემურ ბულისკერია უსაფრთხოების ოფიცერი - გოგა ვაშაკიძე ადმინისტრატორი - ჯონი ჩაკვეტაძე სელექციონერი - ლერი გაბესკირია მთავარი მწვრთნელი - ანატოლი პისკოვეცი მეორე მწვრთნელი - ზვიად ჯელაძე დუბლის მწვრთნელი - თეიმურაზ ჩხაიძე მეკარეების მწვრთნელი - დავით მამარდაშვილი ფიზმომზადების მწვრთნელი - შალვა ნადირაძე ექიმი - ზურაბ ლომინაძე ფიზიოთერაპევტები- ლაშა ტატაშვილ, როლანდ ხვადაგიანი ბავშვთა გუნდის მწვრთნელი - პაატა გოცირიძე კლუბს ჰყავს დუბლშემადგენლობა და ასაკობრივი ნაკრებები 1991-92, 1993-94, 1995-96 წლებში დაბადებული ფეხბურთელებისთვის. კლუბს აქვს ახალგაზრდული ფეხბურთის განვითარების საკუთარი პროგრამა. ოფიციალური საიტი დაარქივებული 2011-01-13 საიტზე Wayback Machine. ↑ https://www.uefa.com/uefaeuropaleague/match/2007121--gagra-vs-anorthosis/ ↑ https://www.uefa.com/uefaeuropaleague/match/2007081--anorthosis-vs-gagra/ ↑ https://www.uefa.com/uefaeuropaconferenceleague/match/2032789--gagra-vs-sutjeska/ ↑ https://www.uefa.com/uefaeuropaconferenceleague/match/2032757--sutjeska-vs-gagra/